Lynanalyse fra DR Nyheders retskorrespondent Trine Maria Ilsøe

Politiet har indtil i dag kunnet fortælle folk, at de skulle fjerne sig. Men når politiet er kørt, har de kunnet vende tilbage. Nu er der et decideret opholdsforbud. Det vil sige, at det stadig er okay at gå en tur i disse områder - men man må f.eks. ikke sætte sig på en bænk. Forbuddet kan gælde maksimalt syv dage ad gangen. Og overtræder man forbuddet kan man få en bøde på 2.500 kroner.

Politiet har i alt udvalgt 38 steder i landet som de kalder for hotspots. Her er der blevet uddelt en slags gule kort med en advarsel om at der kan komme opholdsforbud. Med andre ord: der kan komme flere forbud end de to der er kommet lørdag aften.